Here is a page extracted from Wikipedia that may contain CSS, HTML, and a lot of unformatted text.

Title: Estadio El Segalar
Content: O estadio El Segalar yera un estadio de fútbol que se trobaba en a ciudat de Binéfar (Litera, Aragón), a on chugaban os suyos partitos como local cualques equipos d'a ciudat como o CD Binéfar y l'Atletico Binéfar entre d'atros. Fue debantau en 1950, yera propiedat d'o concello d'a ciudat y teneba una capacidat de 5.000 espectadors.

Fue espaldau y substituyiu por o nuevo estadio de Los Olmos, en l'actualidat os suyos terrenos fan parte d'as piscinas munecipals.

Toponimia
O nombre d'o estadio lo preneba d'a partida rural a on se trobaba. Se documenta por primera vegada en l'amillaramiento de 1862, fengo referencia a o puesto a on se cautivaba o "segal" (u sègal en catalán, d'o latín SECALE). Ye una variant de "sèguel", solución predominant en o catalán ribagorzano, en aragonés y tamién en l'aria mas occidental d'a provincia de Leida, en contraste con a stándard sègol y segle.

Referencias 

El Segalar
Estadios de Litera
El Segalar
Edificios de Binéfar
Instalacions esportivas desapareixidas
CD Binéfar
Binéfar